Transgariep

Die Transgariep is ‘n vroeë naam vir die gebied nou bekend as die Vrystaat.

Voor die koms van die blanke is dit bewoon deur die Boesmans en later ook die Korana. In die 20ste eeu is die naam nog gebruik deur die NG Kerk in name van sekere van sy kerkgroeperinge.

Gariep, eintlik Garib, is die Khoi-naam vir die Oranjerivier. Dit is afgelei van die woord “garo”, wat beteken om droog, woestyn en wildernis te wees. Dus beteken die naam Gariep eintlik rivier van die woestyn of wildernis. ‘n Ander verklaring lui dat die naam verband hou met die betekenis van groot, dus Grootrivier.

Lees ook
Lys van streeksname in Suid-Afrika

Bibliografie
Raper, P.E.: Streekname in Suid-Afrika en Suidwes. Naamkundereeks, nr. 1. Kaapstad: Tafelberg, 1972.